Author: Fiser
Last saved by: spano
Company: ŽS a.s.

PREDKLADACIA SPRÁVA

	Návrh Zmluvy o výkonoch vo verejnom záujme pri prevádzkovaní osobnej dopravy na dráhe na rok 2004 sa predkladá na základe uznesenia vlády SR č. 1231/2002,  bod D. 13. k návrhu štátneho rozpočtu na rok 2003.
	Návrh Zmluvy na rok 2004 vychádza v nákladovej časti z celkového objemu objednaných výkonov vo výške 30 501,3 tis. vlkm, čo znamená pokles celkových výkonov oproti roku 2003 o 1,93 %  pri zvýšení objemu produktívnych výkonov o 0,16 %. Predpokladá sa  rast nákladov na trakčné palivo o 24,1 %, trakčnú elektrickú energiu o 5,3 % a zachovanie výšky poplatku za použitie železničnej dopravnej cesty na úrovni roka 2003. Celkové náklady objednaných výkonov predstavujú čiastku 6 950,5 mil. Sk a oproti roku 2003 predstavujú nárast o 100,8 mil. Sk. V nákladovej časti sa neuvažuje s finančnými nákladmi z úveru so štátnou zárukou na financovanie straty z výkonov vo verejnom záujme na rok 2002 vo výške 3 mld. Sk, pretože tieto boli riešené v rámci návrhu riešenia finančných vzťahov medzi Železničnou spoločnosťou, a. s. a štátom. Tieto náklady budú kryté rastom tržieb z prepravy o cca 3,5 % k očakávaným tržbám z prepravy roku 2003 (a to v dôsledku predpokladanej úpravy cestovného v roku 2004 o 10 % (5 % + 5 % z dôvodu zvýšenia dolnej sadzby DPH). Celková požiadavka na bežný transfer zo štátneho rozpočtu na vyfinancovanie výkonov vo verejnom záujme pri prevádzkovaní osobnej dopravy predstavuje čiastku 4 330 mil. Sk. Tento návrh zohľadňuje rast spotrebnej dane z trakčnej nafty.
	Návrh ZVVZ na rok 2004 bol prerokovaný v medzirezortnom pripomienkovom konaní. Zo strany MF SR a MPSVaR SR boli vznesené pripomienky k požadovanej výške navrhovaného bežného transferu zo štátneho rozpočtu na ZVVZ na rok 2004, pretože išiel nad rámec návrhu východísk štátneho rozpočtu pre rok 2004.
	MDPT SR akceptovalo tieto pripomienky, upravilo návrh výšky bežného transferu zo štátneho rozpočtu na ZVVZ na čiastku 4,33 mld. Sk tak, ako sa to predpokladá v návrhu rozpočtu na rok 2004. 
	V tomto návrhu sa uvažuje so znížením zľavy poskytovanej pre žiacke a časové predplatné lístky zo 70 % na 60 % a zvýšením evidenčného cestovného pre dôchodcov nad 70 rokov z 1 Sk na 5 Sk na každých začatých 50 km. S inou zmenou systému a výšky poskytovaných sociálnych zliav oproti roku 2003 predkladaný návrh neuvažuje.
	Materiál sa predkladá bez rozporu v intenciách návrhu štátneho rozpočtu na rok 2004.